EkBass/fiwiki-20250220-pages-articles huggingface dataset:
Penetraatio

Penetraatio tarkoittaa tilannetta jossa ihmisen kehon aukkoon, kuten vaginaan, peräaukkoon, tai suuhun, työnnetään ruumiinosa tai jokin muu esine. Penetraatio on isossa osassa ihmisten välistä seksiä ja lisääntymistä, jossa yleensä penis työnnetään vaginaan. Penetraatio ei kuitenkaan ole yhtäkuin seksi, vaan yksi monista tavoista toteuttaa ja harrastaa seksiä. Penetraatio voi tapahtua myös esimerkiksi seksuaalisen hyväksikäytön yhteydessä, jolloin se ei ole seksiä, vaan raiskaus. == Määrittely == Penis-vagina penetraatiosta käytetään yleensä termiä yhdyntä tai emätinyhdyntä. Peräaukon penetraatio on puolestaan osa anaaliseksiä. Penetraatiota, jossa käytetään suuta, kutsutaan muun muassa fellaatioksi, suihinotoksi tai oraaliseksiksi. Suuseksissä penetraatio voi olla esimerkiksi penis toisen ihmisen suussa, tai kielellä vaginan penetroiminen. == Esimerkkejä penetraatiosta == Toista ihmistä voi penetroida esimerkiksi omilla ruumiinosillaan (penis, sormet), seksileluilla (dildo, anaalitappi), tai muilla esineillä (kurkku, pamppu). * Sormettaminen - ihminen työntää sormensa toisen vaginaan tai peräaukkoon, ja edestakaisella liikkeellä tuottaa hänelle seksuaalista mielihyvää. * Strap-on - toisen penetroiminen käyttäen vyötärölle asetettua tekopenistä, strap-onia. == Katso myös == * Luettelo seksiasennoista * Ehkäisy * Penisplugi * Sukupuolielin == Lähteet == ==Aiheesta muualla== Luokka:Seksuaalisuus
Asiakas-palvelin-arkkitehtuuri

Asiakas-palvelin-arkkitehtuuri on ohjelmistoarkkitehtuuri, jossa tietokoneverkossa olevat asiakasohjelmat ovat yhteydessä keskitettyyn palvelinohjelmaan. Esimerkiksi verkkoselain on asiakasohjelma ja WWW-palvelin on palvelinohjelma. Asiakaat ovat työasemia tai henkilökohtaisia tietokoneita ja palvelimet ovat jossakin muualla verkossa, usein tehokkaammilla tietokoneilla. Ideaalitapauksessa palvelin toteuttaa on standardoidun läpinäkyvän rajapinnan (tietoliikenneprotokolla), jolloin asiakkaan ei tarvitse tuntea palvelimen toteutusta. Koska asiakas- ja palvelintietokoneet ovat toisistaan riippumattomia laitteita malli on täysin eri suurtietokoneissa käytetystä mallista, jossa tyhmä pääte vain kommunikoi keskuskoneen kanssa. Termillä voidaan myös tarkoittaa mitä vain kahteen tai useampaan prosessiin jaettua tietojenkäsittelyä. Termien varhainen lähde on hajautettua tiedostojärjestelmää koskeva artikkeli Separating Data From Function in a Distributed File System vuodelta 1978. == Ominaispiirteitä == Eräitä mallin ominaispiirteitä: * epäsymmetrisyys: monta-yhteen suhde asiakkaiden ja palvelimien välillä; asiakkaat aloittavat pyytämällä palvelua; palvelimet odottavat passiivisesti pyyntöjä asiakkailta. * kapselointi: palvelin on erikoistunut ja päättää miten tehtävä suoritetaan kun se saa pyynnön; palvelimet voidaan päivittää ilman vaikutusta asiakkaisiin niin kauan kuin viestirajapinta säilyy muuttumattomana. * eheys: ohjelmakoodi ja data ovat keskitetysti hallittuja; asiakkaat ovat riippumattomia ja henkilökohtaisia. * sijainnista riippumattomuus: asiakas ja palvelin ovat prosesseja, jotka voivat sijaita samalla tietokoneella tai erotettuna tietokoneverkon välityksellä. * viestipohjaisuus * alustariippumattomuus: asiakkaat ja palvelimet voivat olla riippumattomia käytetystä käyttöjärjestelmästä tai laitteistosta ja sallii eri yhdistelmiä. == Katso myös == * Hajautettu tietojenkäsittely == Lähteet == ==Aiheesta muualla== Luokka:Ohjelmistoarkkitehtuuri
Miika Mehmet

Miika Mehmet (s. 1978 Vaasa) on suomalainen uransa lopettanut vapaaottelija ja entinen ammattirikollinen. Mehmet syyllistyi vuonna 2011 Loimaalla tapahtuneeseen rahankuljetusauton ryöstöyritykseen, josta hänet tuomittiin viideksi ja puoleksi vuodeksi vankeuteen. Aikaisemmin Mehmet oli kuulunut Cannonball MC -moottoripyöräkerhoon. Hän vapautui vankilasta vuonna 2014 ja on työskennellyt sen jälkeen muun muassa Kriminaalihuollon tukisäätiössä ja Helsinkimission väkivallantekijöihin keskittyvässä Aggredi-hankkeessa. Vuonna 2020 ilmestyi Seppo Lampelan kirjoittama kirja Väkivallan perintö, joka käsittelee Mehmetin aikaisempaa rikollista elämää. Vapaaottelu-urallaan vuosina 1999–2016 Mehmet otteli kahdeksan kertaa ja voitti otteluistaan kolme. Vuonna 2005 hän otteli Cage Warriors 13: Strike Force 2 -tapahtumassa ja hävisi Michael Bispingille teknisellä tyrmäyksellä. == Lähteet == == Kirjallisuutta == * Lampela, Seppo: Väkivallan perintö. Johnny Kniga, 2020. ISBN 9789510453353. Luokka:Suomalaiset rikolliset Luokka:Suomalaiset vapaaottelijat Luokka:Vuonna 1978 syntyneet Luokka:Elävät henkilöt
Aamuöiseen sateeseen

__NOTOC__ Aamuöiseen sateeseen on Kauko Röyhkän studioalbumi, joka julkaistiin 9. joulukuuta 2016 levymerkillä Svart Records. Kappaleet Aamuöiseen sateeseen, Hippityttö helvetistä ja Malja onnelle ovat ennenjulkaisemattomia sävellyksiä ja sanoituksia, muut kappaleet ovat uusia versioita Röyhkän vanhoista kappaleista. == Kappaleet == # # # # # # # # # # == Arvostelut == * Aamulehti: Arvio: Kauko Röyhkä kierrättää kolmatta kertaa Viitattu 26.10.2021. * Rumba: 7,1/10Miellyttävä välipala – arviossa Kauko Röyhkän Aamuöiseen sateeseen Viitattu 26.10.2021. * Savon Sanomat: Kauko Röyhkä: Aamuöiseen sateeseen Viitattu 26.10.2021. * Soundi: Kauko Röyhkä ja itsensä versioimisen vaikeus Viitattu 26.10.2021. == Lähteet == Luokka:Vuoden 2016 albumit Luokka:Kauko Röyhkän albumit Luokka:Svart Recordsin albumit
Izaak Walton

Izaak Walton (1593 Stafford, Englanti – 1683 Winchester, Englanti) oli englantilainen kirjailija, kauppias ja tilanomistaja. Hän kirjoitti elämäkertoja, mutta merkittävin teos hänen tuotannossaan on Oivallinen onkimies (1653), jossa kalastaja Piscator ja metsästäjä Venator keskustelevat harrastuksistaan. Teoksessa on myös kalastuksen opastusta. Se on ollut suosittu kirja, ja siitä on englanniksi otettu yli 300 painosta. ==Suomennetut teokset== * Oivallinen onkimies (The Compleat Angler, Or, The Contemplative Man's Recreation, 1653), suom. Kai Kaila, Helsinki: Otava 1974 ISBN 951-1-01379-3 ==Lähteet== ==Aiheesta muualla== * Luokka:Englantilaiset kirjailijat Luokka:Vuonna 1593 syntyneet Luokka:Vuonna 1683 kuolleet
Huominen on uni

__NOTOC__ Huominen on uni on Kauko Röyhkän, Anna Inginmaan sekä The Hypnomenin yhteisalbumi, joka julkaistiin 29. tammikuuta 2016 levymerkillä Stupido Records. == Kappaleet == # # # # # # # # # # == Arvostelut == * Helsingin Sanomat: Kauko Röyhkä, Anna Inginmaa ja Hypnomen-yhtye täydentävät toisiaan täydellisesti Viitattu 26.10.2021. * Keskisuomalainen: Röyhkä/Inginmaa/Hypnomen: Huominen on uni Viitattu 26.10.2021. * Soundi: Röyhkä/Inginmaa/Hypnomen: Huominen on uni Viitattu 26.10.2021. == Lähteet == Luokka:Vuoden 2016 albumit Luokka:Kauko Röyhkän albumit
Osakemyynti

Osakemyynti pörssiin listautumisessa tarkoittaa sitä, että osakeyhtiön nykyiset osakkeenomistajat myyvät osakkeitaan uusille omistajille. Pörssilistautumisen yhteydessä voidaan järjestää osakemyynti, osakeanti tai näiden yhdistelmä. Toisin kuin osakeannissa, osakemyynnissä yhtiö ei saa lisää pääomaa eikä sen osakkeiden lukumäärä kasva. Osakemyynnillä voidaan tarkoittaa myös muuta osakkeiden myyntiä, joka ei tapahdu listautumisen yhteydessä. == Lähteet == Luokka:Osakemarkkinat
Etelän peto

__NOTOC__ Etelän peto on Kauko Röyhkän studioalbumi, joka julkaistiin 16. toukokuuta 2014 levymerkillä Svart Records.LP:n kannet on kuvannut valokuvataiteilija Juha Metso. == Kappaleet == # # # # # # # # # # == Arvostelut == * Kaaoszine: 9/10Kauko Röyhkä - Etelän Peto Viitattu 26.10.2021. * Rumba: Etelän peto tarjoaa Kauko Röyhkän tarinoita erotiikan ihmeellisestä maailmasta Viitattu 26.10.2021. * Soundi: Kauko Röyhkä: Etelän peto Viitattu 26.10.2021. == Lähteet == Luokka:Vuoden 2014 albumit Luokka:Kauko Röyhkän albumit Luokka:Svart Recordsin albumit
Luettelo Fennoskandian mannerjäätikön jääjärvistä

Luettelo Fennoskandian mannerjäätikön jääjärvistä sisältää viime Veiksel- jääkauden (130 000–10 000 vuotta sitten) ja mahdollisesti aikaisempien jääkausien tunnetut jääjärvet. Laajimmillaan on Fennoskandian mannerjäätikkö sijainnut Norjan, Ruotsin, Suomen, Venäjän, Viron, Latvian, Liettuan, Valko- Venäjän, Puolan, Saksan ja Tanskan alueilla. Mannerjäätikköä on esiintynyt samalla alueella usealla eri jääkaudella viimeisen 1,8 miljoonan vuoden aikana. === Suuret jääjärvet === * Baltian jääjärvi * Ancylusjärvi * Vienanmeren jääjärvi === Pohjois-Suomi === * Könkämäenon jääjärvi * Lätäsenon jääjärvi * Muonion jääjärvi * Pöyrisjärven jääjärvi * Käkkälöjoen jääjärvi * Ounasjoen jääjärvi * Äkäslompolon jääjärvi * Kaamasjoen jääjärvi * Inarin jääjärvi * Porttipahdan jääjärvi * Saariselän jääjärvet * Posoaavan jääjärvi * Moskujärven jääjärvi * Soklin jääjärvi * Värriöjoen jääjärvi * Sallan jääjärvi * Kitkan jääjärvi * Kuusamon jääjärvi === Etelä-Suomi === * Etelä-Saimaan jääjärvi * Säämingin jääjärvi * Pohjois-Karjalan jääjärvi * Ilomantsin jääjärvi * Pielisen jääjärvi * Sotkamon jääjärvi === Norjan ja Ruotsin Skandit === * Sitasin jääjärvi * Akkan jääjärvi * Langasin jääjärvi * Sitojauren jääjärvi * Nedre Glomsjø === Keski- ja Etelä-Ruotsi === * Vätternin jääjärvi * Tidanin jääjärvi * Bolmenin jääjärvi === Venäjä ja Baltian maat === * Äänisen jääjärvi * Laatokan jääjärvi * Peipsin jääjärvi * Jää-Võrtsjärv == Lähteet == == Aiheesta muualla == * * J *
Aleksi Räsänen

Aleksi Juhani Räsänen (s. 13. lokakuuta 2005 Espoo) on suomalainen pöytätennispelaaja. Räsänen on voittanut 15\- ja 17-vuotiaiden suomenmestaruuden kaksinpelissä vuonna 2021. Räsänen oli myös aikuisten SM- kilpailuissa pronssilla vuonna 2021. Hän on nuorin pöytätenniksen SM-mitalisti miesten sarjassa. Räsänen pelaa Suomen mestaruussarjaa PT Espoossa, jossa hän voitti mestaruuden kaudella 2022-2023. Kaudella 2023–2024 Räsänen pelaa sarjapelejä Italiassa ja Ruotsissa . == Lähteet == * https://tabletennis.guide/profile.php?name=aleksi-rasanen-135982 *https://www.sptl.fi/sptl_uudet/ === Viitteet === Luokka:Suomalaiset pöytätennispelaajat Luokka:Vuonna 2005 syntyneet Luokka:Elävät henkilöt
Osred II

Osred II (k. 14. syyskuuta 792) oli Northumbrian kuningas 789–790. Hän oli kuningas Alhredin poika. Osred nousi valtaistuimelle Ælfwald I:n murhan jälkeen vuonna 789. Hän hallitsi vain vuoden verran, jonka jälkeen hänet ajettiin maanpakoon. Anglosaksien kronikan mukaan Osred pakeni Mansaarelle. Osred kuitenkin palasi sieltä ja nousi uudelleen valtaistuimelle, mutta kuningas Æthelred I otti Osredin vangiksi ja surmasi hänet vuonna 792. == Lähteet == Luokka:Englannin anglosaksikuninkaat Luokka:Vuonna 792 kuolleet Luokka:Syntymävuosi tuntematon
Joseph Wambaugh

Joseph Wambaugh (s. 22. tammikuuta 1937 Pittsburgh, Yhdysvallat) on yhdysvaltalainen jännityskirjailija. Hän on ammatiltaan poliisi ja työskenteli poliisina vielä kahden ensimmäisen teoksensa ilmestyessä, mutta hän jättäytyi täystoimiseksi kirjailijaksi kirjojen menestyksen ansiosta. Onion Fieldin (1973) hän kirjoitti vapaana kirjailijana. Dokumentaarinen teos kertoo kahdesta hänen poliisikollegastaan, ja poliisiaiheista dokumentaariseen tyyliin kertovat myöhemmätkin teokset. Teoksissa on mustaa huumoria. Kuoropojat on yhdysvaltalaisen Mystery Writers of American (MWA) (CWA) vuonna 1995 julkaisemassa luettelossa sadasta kaikkien aikojen parhaasta rikosromaanista sijalla 93. ==Suomennetut teokset== * Lyhyempi korsi (The black marble), suom. Väinö J. Tervaskari, Librum 1981 ISBN 951-862-013-X * Uudet sadanpäämiehet (The new centurions), suom. Väinö J. Tervaskari, Librum 1982 ISBN 951-862-033-4 * Kuoropojat (The choirboys), suom. Väinö J. Tervaskari, Librum 1983 ISBN 951-862-053-9 * Tähtien tekijä (The glitter dome), suom. Jukka Tuomainen, Hämeenlinna: Karisto 1983 ISBN 951-23-1977-2 * Murharyhmä (Delta star), suom. Eero Mänttäri, Hämeenlinna: Karisto 1985 ISBN 951-23-2242-0 * Salaisuudet (The secrets of Harry Bright), suom. Eero Mänttäri, Hämeenlinna: Karisto 1986 ISBN 951-23-2330- * Kultainen appelsiini (The Golden Orange), suom. Kaarina Jaatinen, Hämeenlinna: Karisto 1991 ISBN 951-23-2998-0 * Lyhyempi korsi (The black marble), suom. Väinö J. Tervaskari, Librum 1981 ISBN 951-862-013-X * Uudet sadanpäämiehet (The new centurions), suom. Väinö J. Tervaskari, Librum 1982 ISBN 951-862-033-4 * Kuoropojat (The choirboys), suom. Väinö J. Tervaskari, Librum 1983 ISBN 951-862-053-9 * Tähtien tekijä (The glitter dome), suom. Jukka Tuomainen, Hämeenlinna: Karisto 1983 ISBN 951-23-1977-2 * Murharyhmä (Delta star), suom. Eero Mänttäri, Hämeenlinna: Karisto 1985 ISBN 951-23-2242-0 * Salaisuudet (The secrets of Harry Bright), suom. Eero Mänttäri, Hämeenlinna: Karisto 1986 ISBN 951-23-2330-3 * Kultainen appelsiini (The Golden Orange), suom. Kaarina Jaatinen, Hämeenlinna: Karisto 1991 ISBN 951-23-2998-0 ==Lähteet== Luokka:Yhdysvaltalaiset jännityskirjailijat Luokka:Vuonna 1937 syntyneet Luokka:Elävät henkilöt
Bioretec

Bioretec Oy on suomalainen yritys, joka valmistaa lääkinnällisiä laitteita. Bioretec listautui Helsingin pörssin First North -listalle 28. syyskuuta 2021. == Lähteet == Luokka:Suomalaiset First North -yhtiöt
Osakesalkku

Osakesalkku tarkoittaa osakesijoittajan kokoelmaa eri yritysten osakkeita. Osakesalkku liittyy suoraan osakesijoittamiseen. Siinä sijoitukset tehdään hankkimalla osakesalkkuun haluttujen yritysten osakkeita, usein osakepoiminnan avulla. Jos tehdään epäsuora osakesijoitus esimerkiksi osakerahastoon, ei koota osakesalkkua itse, vaan sijoitetaan kyseisen sijoituskohteen osakesalkkuun. Riskin pienentämiseksi suositellaan usein osakesalkun hajauttamista moniin eri osakkeisiin. Hajautuksen vastakohta on hankkia osakesalkkuun yhden tai vain harvojen yhtiöiden osakkeita. Niillä suomalaisilla, joilla oli pörssiosakkeita vuonna 2021, keskimääräinen osakesalkun koko oli 28 700 euroa. Osakesalkun mediaanikoko oli 7 500 euroa. == Katso myös == * Portfolioteoria == Lähteet == Luokka:Osakemarkkinat
Tonje Brenna

Tonje Brenna (s. 21. lokakuuta 1987) on norjalainen työväenpuolueen poliitikko ja Norjan nykyinen työ- ja sosiaaliministeri lokakuusta 2023. Tätä ennen hän oli opetusministeri vuosina 2021–2023. Tonje Brenna oli AUF:n pääsihteerinä mukana järjestön kesäleirillä Utøyalla vuonna 2011, ja selviytyi sitä vastaan tehdystä terrori-iskusta. ==Bibliografia== * Brenna, Tonje: 22. juli og alle dagene etterpå. J.M. Stenersens forlag, 2021. ISBN 9788272017223 ==Lähteet== ==Aiheesta muualla== * Tonje Brenna Norjan suurkäräjien nettisivuilla Luokka:Norjan opetusministerit Luokka:Norjan työministerit Luokka:Vuonna 1987 syntyneet Luokka:Elävät henkilöt
Pacháki

Pacháki () eli Mikró Nisí (tis Páchis) (Μικρό Νησί (της Πάχης)) on pieni Kreikan saari, joka kuuluu Argo-Saronisiin saariin ja sijaitsee Saroninlahteen kuuluvassa Mégaranlahdessa Páchin kylän edustalla. Saaren pinta-ala on noin 0,028 neliökilometriä ja se on asumaton (vuonna 2011). Hallinnollisesti Pacháki kuuluu Mégaran kuntaan, Länsi-Attikan alueyksikköön ja Attikan alueeseen. Pacháki on toisen nimensä ”(Páchin) Pieni saari” mukaisesti pienempi Páchin edustan kahdesta saaresta, joista suurempi on Páchi eli Megálo Nisí tis Páchis (”Páchin suuri saari”). Pacháki on partiolaisten käytössä. Joskus Pacháki on tulkittu samaksi saareksi kuin antiikin lähteiden mainitsema Minoa (), mutta Minoan sijainnista on myös muita teorioita. == Lähteet == Luokka:Argo-Saroniset saaret Luokka:Mégara
Mikró Nisí

Mikró Nisí (, ”Pieni saari”) voi viitata seuraaviin saariin Kreikassa: * Mikró Nisí, saari Jooniansaarten saariryhmässä lähellä Zákynthosta * Mikró Nisí eli Petrádi, saari Pohjoisen Egean saarten saariryhmässä lähellä Lesbosta * Pacháki eli Mikró Nisí (tis Páchis), saari Argo-Saronisten saarten saariryhmässä Mégaranlahdessa == Katso myös == * Mikronísi, useita paikkoja
Páchi (saari)

Páchi () eli Megálo Nisí (tis Páchis) (Μεγάλο Νησί (της Πάχης)) on pieni Kreikan saari, joka kuuluu Argo-Saronisiin saariin ja sijaitsee Saroninlahteen kuuluvassa Mégaranlahdessa Páchin kylän edustalla. Saaren pinta-ala on noin 0,088 neliökilometriä ja se on asumaton (vuonna 2011). Hallinnollisesti Páchi kuuluu Mégaran kuntaan, Länsi-Attikan alueyksikköön ja Attikan alueeseen. Páchi on toisen nimensä ”(Páchin) Suuri saari” mukaisesti suurempi Páchin edustan kahdesta saaresta, joista pienempi on Pacháki eli Mikró Nisí tis Páchis (”Páchin pieni saari”). == Lähteet == Luokka:Argo-Saroniset saaret Luokka:Mégara
Mount Holly (New Jersey)

Mount Holly on kunta (township) New Jerseyn osavaltiossa, Yhdysvalloissa. Sen väkiluku oli 9 981 vuonna 2020. Kunta toimii Burlingtonin piirikunnan hallintokeskuksena. == Väestö == Vuonna 2020 Mount Hollyn 9 981 asukkaasta valkoisia oli 65,5 %, mustia 24,4 % ja aasialaisia 1,6 %. Vuonna 2019 11,3 % asukkaista puhui kotonaan jotain muuta kieltä kuin englantia ja 5,5 % asukkaista oli syntynyt ulkomailla. == Kuvia kunnasta == Kuva:Historic American Buildings Survey Nathaniel R. Ewan, Photographer March 15, 1936 SOUTHEAST ELEVATION - Burlington County Courthouse, High Street, Mount Holly, Burlington County, HABS NJ,3-MOUHO,1-1.tif|Burligtonin piirikunnan oikeustalo. Kuva:Mount Holly Train Station.jpg|Mount Hollyn juna-asema. == Lähteet == == Aiheesta muualla == Luokka:New Jerseyn kunnat
Páchi

Páchi () voi viitata seuraaviin paikkoihin Kreikassa: * Páchi, kylä Mégaran kunnassa Länsi-Attikan alueyksikössä Attikan alueella * Páchi eli Megálo Nisí tis Páchis (”Páchin suuri saari”), saari Argo-Saronisten saarten saariryhmässä Páchin kylän edustalla * Pacháki eli Mikró Nisí tis Páchis (”Páchin pieni saari”), saari Argo-Saronisten saarten saariryhmässä Páchin kylän edustalla
Pétasi

Pétasi (, myös Petássi, Πετάσσι) on pieni Kreikan saari, joka kuuluu Argo- Saronisiin saariin ja sijaitsee Hydran saaren länsirannikon edustalla sen ja Dokóksen saaren välissä. Saaren pinta-ala on noin 0,33 neliökilometriä ja se on asumaton (vuonna 2011). Hallinnollisesti Pétasi kuuluu Hydran kuntaan, Saarten alueyksikköön ja Attikan alueeseen. Pétasin ja Hydran välinen etäisyys on noin 260 metriä. == Lähteet == Luokka:Argo-Saroniset saaret Luokka:Hydra
Platonísi (Hydra)

Platonísi () eli Aléxandros (Αλέξανδρος) on pieni Kreikan saari, joka kuuluu Argo-Saronisiin saariin ja sijaitsee Hydran saaren lounaispuolella. Saaren pinta-ala on noin 0,34 neliökilometriä ja se on asumaton (vuonna 2011). Hallinnollisesti Platonísi kuuluu Hydran kuntaan, Saarten alueyksikköön ja Attikan alueeseen. Platonísin ja Hydran välillä on etäisyyttä noin kilometrin verran. == Lähteet == Luokka:Argo-Saroniset saaret Luokka:Hydra
Skyllí

Skyllí () on pieni Kreikan saari, joka kuuluu Argo-Saronisiin saariin ja sijaitsee Argoliin niemimaan itärannikon edustalla. Saaren pinta-ala on noin 0,36 neliökilometriä ja se on asumaton (vuonna 2011). Hallinnollisesti Skyllí kuuluu Póroksen kuntaan, Saarten alueyksikköön ja Attikan alueeseen. Skyllí muodostuu kahdesta osasta, joita yhdistää kapea, vain noin 30 metrin levyinen kannas. Saari muodostaa yhdessä sen lounaispuolisen Spathín saaren kanssa pienen saariryhmän nimeltä Tselevínia-saaret (Νήσοι Τσελεβίνια, Nísoi Tselevínia). == Lähteet == Luokka:Argo-Saroniset saaret Luokka:Póros
Ebbe Sommar

Ebbe Axel Erik Sommar (s. 27. maaliskuuta 1928 Harlu) on suomalainen yritysjohtaja ja vuorineuvos. Sommarin vanhemmat olivat toimitusjohtaja, diplomi-insinööri Georg Alexander Sommar ja Ilmo Gretel Svinhufvud, presidentti P. E. Svinhufvudin tytär. Hänen puolisonsa 1949–1981 oli Raija Sinikka Konkonen, vuonna 1983 hän avioitui Maila Anneli Pärnäsen kanssa. Ebbe Sommarin veli oli yrittäjä, yritysjohtaja ja teollisuusneuvos Pehr Sommar. Ebbe Sommar tuli ylioppilaaksi Helsingin suomalaisesta lyseosta 1947 ja valmistui insinööriksi 1952 ja paperiteollisuuden diplomi-insinööriksi Teknillisestä korkeakoulusta 1957. Hän oli isänsä perustaman Metallikutomo- yrityksen apulaisinsinööri 1952–1956, Enso-Gutzeit -yhtiön Summan tehtaan käyttöinsinööri 1957–1962, Metsäliiton Paperin Kirkniemen tehtaan tuotantopäällikkö 1962–1973, Metsäliiton Teollisuuden Kirkniemen paikallisjohtaja 1974–1979 ja toimitusjohtaja 1979–1986 sekä Metsä-Serlan toimitusjohtaja 1987–1990. Jäätyään Metsä-Serlasta eläkkeelle 1990 Sommar toimi vielä konsulttina Myllykoski-yhtiön palveluksessa Saksassa. Sommarilla oli työuransa aikana lukuisia liike-elämän luottamustoimia. Vuonna 1987 vuorineuvoksen arvon saanut Sommar on sotilasarvoltaan reservin kapteeni (1988).Vuorineuvos Ärjylä. 60-vuotias. Helsingin Sanomat, 27.3.1988, s. 14. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1928 syntyneet Luokka:Elävät henkilöt
Antoinette

Antoinette on ranskalaislähtöinen naisen etunimi. Se on deminutiivi- eli hellittelymuoto Anton-miehennimen ranskalaisesta vastineesta Antoine. Suomalainen nimi Toini saattaa olla Antoinetten lyhentymä. Digi- ja väestötietoviraston mukaan Suomessa on joulukuun 2024 loppuun mennessä tilastoitu 350 Antoinette-nimistä naista. == Tunnettuja Antoinetteja == * Marie Antoinette (1755–1793), Ranskan kuningatar * Antoinette Batumubwira (s. 1956), burundilainen poliitikko * Antoinette Frank (s. 1971), yhdysvaltalainen murhaaja * Antoinette Guedia (s. 1995), kamerunilainen uimari * Antoinette de Jong (s. 1995), alankomaalainen pikaluistelija ja olympiamitalisti * Antoinette Nana Djimou Ida (s. 1985), ranskalainen yleisurheilun moniottelija * Antoinette Uys (s. 1976), eteläafrikkalainen sulkapalloilija * Antoinette Vallgren (1858–1911), ruotsalainen kuvanveistäjä == Lähteet == Luokka:Etunimet
Spathí (saari)

Spathí (, myös Spathý, Σπαθύ) on pieni Kreikan saari, joka kuuluu Argo- Saronisiin saariin ja sijaitsee Argoliin niemimaan itärannikon edustalla. Saaren pinta-ala on noin 0,32 neliökilometriä ja se on asumaton (vuonna 2011). Hallinnollisesti Spathí kuuluu Póroksen kuntaan, Saarten alueyksikköön ja Attikan alueeseen. Spathí muodostaa yhdessä sen koillispuolisen Skyllín saaren kanssa pienen saariryhmän nimeltä Tselevínia-saaret (Νήσοι Τσελεβίνια, Nísoi Tselevínia). Saarten välinen etäisyys toisistaan on noin 260 metriä. Spathín etäisyys mantereesta on noin sata metriä. == Lähteet == Luokka:Argo-Saroniset saaret Luokka:Póros
Stavronísi

Stavronísi () eli Stavrós (Σταυρός) on pieni Kreikan saari, joka kuuluu Argo- Saronisiin saariin ja sijaitsee noin 5,6 kilometriä etelään Hydran saaresta. Saaren pinta-ala on noin 0,33 neliökilometriä ja se on asumaton (vuonna 2011). Hallinnollisesti Stavronísi kuuluu Hydran kuntaan, Saarten alueyksikköön ja Attikan alueeseen. == Lähteet == Luokka:Argo-Saroniset saaret Luokka:Hydra
Somerville (New Jersey)

Somerville on kunta (borough) New Jerseyn osavaltiossa, Yhdysvalloissa. Sen väkiluku oli 12 346 vuonna 2020. Kunta toimii Somersetin piirikunnan hallintokeskuksena. == Väestö == Vuonna 2020 Somervillen 12 346 asukkaasta valkoisia oli 70,0 %, aasialaisia 12,4 % ja mustia 10,8 %. Vuonna 2019 29,1 % asukkaista puhui kotonaan jotain muuta kieltä kuin englantia ja 24,9 % asukkaista oli syntynyt ulkomailla. == Kuvia kunnasta == Kuva:J. Harper Smith Mansion, Somerville, NJ - looking northeast.jpg|J. Harper Smithin kartano. Kuva:2018-05-29 19 15 09 View east along New Jersey State Route 28 (Gaston Avenue) at Main Street in Somerville, Somerset County, New Jersey.jpg == Lähteet == == Aiheesta muualla == Luokka:New Jerseyn kunnat
Varvaroúsa (Sýros)

Varvaroúsa () on pieni Kreikan saari, joka kuuluu Kykladien saariryhmään ja sijaitsee Sýroksen saaren luoteisrannikon edustalla. Saaren pinta-ala on noin 0,027 neliökilometriä. Vuoden 2011 väestönlaskennassa saarelle oli kirjattu kaksi asukasta, mutta satelliittikuvassa pienellä kalliosaarella ei näy merkkejä asutuksesta, ja toisaalla sitä kutsutaan autiosaareksi. Hallinnollisesti Varvaroúsa kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Sýroksen pääsaaren puolella Varvaroúsan saarta vastapäätä sijaitsee Varvaroúsan ranta. == Lähteet == Luokka:Kykladit Luokka:Sýros-Ermoúpoli
Subantarktiset saaret

Subantarktiset saaret ovat 60° S leveysasteen pohjoispuolella sijaitsevia saaria. Koska ne ovat antarktisten alueiden pohjoispuolella, niitä ei pidetä varsinaisina Etelämantereeseen kuuluvina saarina. Subantarktisilla saarilla on vierailtu harvoin, ja tieto niistä ja erityisesti niiden geologiasta on erittäin vähäistä. Subantarktisten saarien lämpötilat vaihtelevat noin 0–10 °C:n välillä. Valtaosalla subantarktisista saarista ei ole pysyvästi lunta, ja sade tulee yleensä vetenä tai räntänä. Subantarktisia saaria ovat: * Etelä- Georgia * Eteläiset Sandwichsaaret * Macquariensaari * Campbellsaaret * Bouvet’nsaari * Antipodisaaret * Kergueleninsaaret * Heard ja McDonaldinsaaret * Aucklandinsaaret * Prinssi Edwardin saaret * Crozetsaaret * Bountysaaret * Diego Ramírez -saaret * Ildefonsosaaret * Amsterdamsaari * Île Saint-Paul == Lähteet == *
Martin Ssempa

Martin Ssempa (s. 1968) on ugandalainen pastori ja aktivisti, joka kampanjoi seksuaali- ja sukupuolivähemmistöjä vastaan. == Tausta ja yksityiselämä == Ssempa syntyi Nalusalin kylässä vuonna 1968 ja hän kävi siellä myös koulua. Hän valmistui Makereren yliopistosta pääaineenaan sosiologia. Vuonna 1992 hän muutti Yhdysvaltoihin ja opiskeli Philadelphian raamatullisessa yliopistossa, josta hän valmistui maisteriksi ja erikoistui uskonnollisesti konsultiksi. Ssempa kasvoi katolilaisessa kodissa työskenteli nuoruudessaan DJ:nä. Hän on kertonut aina olleensa kiinnostunut uskonasioista ja kunnioittanut pappeja. Ssempa hakeutui katolilaiseen seminaariin, mutta ei voinut hakea, koska hänen vanhempansa eivät olleet naimisissa.. Vuonna 2019 Ssempa kertoi harrastavansa breakdancea ja tekevänsä musiikkia. Asuessaan USA:ssa Ssempa tapasi vaimonsa Traceyn. Parilla on viisi lasta. Ssempa on myös Yhdysvaltain kansalainen. == Ura ja aktivismi == Valmistumisensa jälkeen Ssempa alkoi työskennellä parisuhdekonsulttina ja on puolustanut pidättäytymistä, jolla torjuttaisiin Ugandan HIV-epidemiaa. Ssempa on sanonut olevansa eniten seksistä nuorille puhuva pappi. Hänen mukaansa hyväksyttävää seksi on silloin, kun sitä harrastavat naimisissa oleva mies ja nainen. Ugandansa Ssempa on myös kampanjoinnut homoseksuaalisuutta vastaan. Tätä hän on tehnyt mm. näyttämällä pornografisia videoita, joissa kuvataan mm. koprofiliaa ja anaalin nuolemista, saarnojensa aikana. Yksi tällaisista esiintymisistä johti siihen, että Ssempasta tuli internetmeemi (ns. Eat Da Poo Poo) vuonna 2010. Vuonna 2012 hän tuli väkipakolla TV-studioon, jossa haastateltiin ugandalaista sateenkaariaktivistia, Pepe Julian Onziemaa, maan ihmisoikeustilannetta koskien. Ssempa yritti mustamaalata Onziemaa tuomalla studioon vihanneksia, joiden hän väitti olevan keskeinen osa homoseksuaalien seksisuhteita.. Vaikka Ssempa on sanonut, että homoseksuaalisuus ”tappaa yhteiskunnan”, hänen mukaansa homoseksuaalisuudesta ei tulisi langettaa kuolemantuomiota. == Lähteet == Luokka:Ugandalaiset papit Luokka:Homofobia Luokka:Vuonna 1968 syntyneet Luokka:Elävät henkilöt Luokka:Internet-ilmiöt
Mays Landing

Mays Landing on CDP Hamilton Townshipissä, New Jerseyn osavaltiossa, Yhdysvalloissa. Sen väkiluku oli arvion mukaan 2 524 vuonna 2021. Alue toimii Atlanticin piirikunnan hallintokeskuksena. == Väestö == Vuonna 2010 Mays Landingin asukkaista valkoisia oli 89,0 %, mustia 5,5 % ja aasialaisia 1,0 %. == Kuvia alueelta == Kuva:Atlantic County Courthouse.jpg|Atlanticin piirikunnan oikeustalo. Kuva:Mays Landing New Jersey.jpg == Lähteet == == Aiheesta muualla == Luokka:New Jerseyn maantiede
Pierre-Perthuis

Pierre-Perthuis on kunta Ranskassa Yonnen departementissa Bourgogne-Franche- Comtén alueella. Se sijaitsee Curejoen varrella, noin 15 kilometriä Avallonin kaupungista lounaaseen. Pierre-Perthuis on saanut nimensä kuusi metriä korkeasta kalliokaaresta josta käytetään nimeä "Pierre Percée" tai "Roche Percée". Paikallinen linna Château de Pierre-Perthuis kärsi tuhoista satavuotisessa sodassa 1400-luvulla. Tuolloin linnan valloittivat ensin Kaarle VII:n joukot ja sitten Filip III:n joukot. Nykyään linnasta on jäljellä vain rauniot. Kunnan alueella on kolme historiallista siltaa. Joen kapeimmassa kohdassa on silloista vanhin Pont de Ternos. Se on rakennettu todennäköisesti 1600-luvulla, ja se saattaa olla Vaubanin rakennuttama. Aivan tämän sillan viereen on rakennettu 1800-luvulla 33 metriä korkea silta Grand Pont. Kolmas silta Pont du Vearnais on rakennettu tulvan tuhoaman sillan paikalle 1800-luvulla. Siltaa pitkin pääsee roomalaiselle tielle. Kunta on osa Morvanin luonnonpuistoa (Parc naturel régional du Morvan). Tiedosto:Tour_Pierre- Perthuis.JPG|Château de Pierre-Perthuisin raunioita Tiedosto:201-Pierre_Perthuis.JPG|Pont de Ternos ja Grand Pont Tiedosto:Pont_du_Vearnais,_à_Pierre-Perthuis.JPG|Pont du Vearnais ==Lähteet== ==Aiheesta muualla== Luokka:Yonnen kunnat
Morristown (New Jersey)

Morristown on kunta (town) New Jerseyn osavaltiossa, Yhdysvalloissa. Sen väkiluku oli 20 180 vuonna 2020. Kunta toimii Morrisin piirikunnan hallintokeskuksena. == Väestö == Vuonna 2020 Morristownin 20 180 asukkaasta valkoisia oli 77,9 %, mustia 8,8 % ja aasialaisia 5,8 %. Vuonna 2019 34,3 % asukkaista puhui kotonaan jotain muuta kieltä kuin englantia ja 26,3 % asukkaista oli syntynyt ulkomailla. == Kuvia kunnasta == Kuva:MorrisCountyCourthouse.jpg|Morrisin piirikunnan oikeustalo. Kuva:Sunrise Lake Beach at Lewis Morris Park in Morristown, NJ.jpg|Sunrise Lake Beach. == Lähteet == == Aiheesta muualla == Luokka:New Jerseyn kunnat
Micael Borges

Micael Leandro de Farias Borges (s. 12. joulukuuta 1988 Rio de Janeiro, Rio de Janeiro) on brasilialainen näyttelijä. Borges aloitti uransa vuonna 2001 elokuvassa Copacabana ja erottui vuonna 2002 elokuvassa Jumalan kaupunki. vuonna 2009 hän oli 16. Telenovela Young Hearts of Globon. Oli myös Rebelde Brasil (2011) päähenkilö, jossa hän sai kansallista mainetta. == Filmografia == Elokuvat Vuosi Nimi Rooli 2001 Copacabana katupoika 2002 Jumalan kaupunki Tonho 2003 As Alegres Comadres Raul 2004 Irmãos de Fé Paulo 2014 Alemão Kansalaisjärjestöjen neuvottelija 2021 Carnaval Freddy == Aiheesta muualla == * Luokka:Vuonna 1988 syntyneet Luokka:Brasilialaiset näyttelijät Luokka:Elävät henkilöt
Pontaubert

Pontaubert on kunta Ranskassa Yonnen departementissa Bourgogne-Franche-Comtén alueella. Se sijaitsee Cousinjoen varrella, noin 5 kilometriä Avallonin kaupungista länteen. Kunnan nähtävyys on romaaninen kirkko Notre-Dame-de-la- Nativité. Kirkko on rakennettu 1100-luvun lopulla ja 1200-luvun alussa. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Yonnen kunnat
Woodbury (New Jersey)

Woodbury on kaupunki New Jerseyn osavaltiossa, Yhdysvalloissa. Sen väkiluku oli 9 963 vuonna 2020. Kaupunki toimii Gloucesterin piirikunnan hallintokeskuksena. == Väestö == Vuonna 2020 Woodburyn 9 963 asukkaasta valkoisia oli 57,7 %, mustia 25,6 % ja aasialaisia 1,5 %. Vuonna 2019 12,2 % asukkaista puhui kotonaan jotain muuta kieltä kuin englantia ja 8,1 % asukkaista oli syntynyt ulkomailla. == Kuvia kaupungista == Kuva:GLOUCESTER COUNTY COURTHOUSE, WOODBURY, NJ.jpg|Gloucesterin piirikunnan oikeustalo. Kuva:2020-10-10 13 43 36 View north along Gloucester County Route 551 (Salem Avenue) at New Jersey State Route 45 (Broad Street) in Woodbury, Gloucester County, New Jersey.jpg == Lähteet == == Aiheesta muualla == Luokka:New Jerseyn kaupungit
Anssi Blomstedt

Anssi Blomstedt (s. 10. helmikuuta 1945 Helsinki) on suomalainen elokuva-alan ammattilainen. Hän on toiminut elokuvien leikkaajana, ohjaajana, käsikirjoittajana, äänittäjänä, tuottajana ja näyttelijänä. Hän sai vuonna 1979 ensi kertaa jaetun Risto Jarva -palkinnon iskelmätähden valmennuksesta kertovasta lyhytdokumentistaan Opeta mua rakastamaan. Vuonna 1990 valmistui Anssi Blomstedtin ohjaama pitkä näytelmäelokuva Axel, joka perustuu Bo Carpelanin romaaniin ja kertoo Jean Sibeliuksesta ja tämän ystävästä Axel Carpelanista. Blomstedtin vanhemmat olivat arkkitehti, professori Aulis Blomstedt ja keramiikkataiteilija Heidi Blomstedt, Jean Sibeliuksen tytär. Hänen veljensä Juhana Blomstedt, Petri Blomstedt ja Severi Blomstedt suuntautuivat vanhempiensa tavoin visuaalisille aloille, mutta Anssi-poika aluksi musiikkiin. Hän opiskeli pianonsoittoa Sibelius-Akatemiassa Meri Louhoksen johdolla, kunnes vaihtoi alaa saatuaan vuonna 1965 työpaikan Filminor-elokuvatuotantoyhtiöstä."Piano vaihtui elokuvaan", Iltalehti 11.02.2008. Viitattu 26.10.2021. Anssi Blomstedt oli nuoruudessaan naimisissa sisustussuunnittelija Kaisa Blomstedtin kanssa. ==Lähteet== Luokka:Suomalaiset elokuvaohjaajat Luokka:Suomalaiset elokuvaäänittäjät Luokka:Suomalaiset elokuvakäsikirjoittajat Luokka:Vuonna 1945 syntyneet Luokka:Elävät henkilöt Luokka:Suomalaiset elokuvaleikkaajat
Työyhteenliittymä

Työyhteenliittymä on Suomessa kahden tai useamman verovelvollisen muodostama väliaikainen yhteenliittymä, jonka tarkoitus on ennalta sovitun projektin suorittaminen. Työyhteenliittymiä käytetään erityisesti rakennusalalla suurissa projekteissa kuten rakennus- ja tiehankkeissa. Projektista on laadittava yhteistoimintasopimus. Työyhteenliittymä harjoittaa elinkeinotoimintaa sen osakkaiden yhteiseen lukuun. Riskit ja voitot jaetaan. Työyhteenliittymä ei ole yritys, oikeushenkilö eikä verotuksessa yhtymä. Sen on kuitenkin pidettävä omaa kirjanpitoa. Yhteenliittymä voi rekisteröityä työnantajaksi ja maksaa palkkoja. Tuloveroa työyhteenliittymä ei maksa. Sen tulos jaetaan yhteenliittymän osakkaille verotettavaksi. Työyhteenliittymä on kuitenkin verovelvollinen arvonlisäverosta. Kun projekti on valmis, työyhteenliittymä puretaan. == Lähteet == Luokka:Yhtiömuodot Luokka:Rakentaminen Suomessa Luokka:Verotus Suomessa
Hijra farsi

Hijra farsi, tai koti, on kielivariantti tai salakieli (eli kryptolekti), jota käytetään Etelä-Aasian transsukupuolisten keskuudessa. Kieltä käyttävät erityisesti hijra-vähemmistöön kuuluvat henkilöt. Variantin käyttö keskittyy erityisesti niihin, jotka ovat köyhiä tai muuten haavoittuvassa asemassa. Nimestään huolimatta kielimuoto on lähempänä hindustania kuin farsia. Hijra farsin sanastossa näkyy selkeästi pundžabin, urdun ja saraikin vaikutus. Kirjallista muotoa ei ole, sillä puhujien on ollut tarkoitus ennen kaikkea piilottaa identiteettinsä. Tutkijoiden Muhammad Safeer Awanin ja Muhammad Sheerazin, jotka ovat tutkineet hijra farsia Pakistanissa, mukaan hijra farsi tulisi määritellä omaksi kielekseen. == Näyte == === Sanasto === Hijra farsi käyttää omaa sanastoaan lukusanoissa: Summa Hijra farsi Muuta 10 ₹ dasola / dasoli 50 ₹ adhi vadmi / adhi vadvi 100 ₹ vadmi / vadvi 500 ₹ panj vadmi / panj vadvi 1000 ₹ katka 100 000 ₹ nira patt katso: lakh === Keskustelu === Hijra farsi Suomeksi A: Farsi bolri ho Sisko, sinä puhut hijra farsia B: Jee Kyllä A: Chees. Mujhay be Farsi Kalaam chandar hai Hienoa. Minäkin ymmärrän [hijra] farsia. A: Tum kis ki Chela ho? Opiskeletko transsukupuolisen alaisuudessa? B: May khud apni chela ho, may khud apni guru Minä opiskelen itseni alaisuudessa, olen oma guruni. A: Joban. Aj kal toh dunya daro ko be Farsi Kalaam ki chandar hai Täydellistä. Jopa maallikot ymmärtävät kieltämme. Lähde: == Lähteet == Luokka:Laventelilingvistiikka Luokka:Intian kielet Luokka:Pakistanin kielet Luokka:Bangladeshin kielet Luokka:Transsukupuolisuus
Sairas tyttö tanssii

Sairas tyttö tanssii (WSOY 1952) on Aila Meriluodon toinen runokokoelma. Meriluodon ensimmäinen runoteos Lasimaalaus sai ilmestyessään vuonna 1946 positiiviset arviot ja hyvän myyntimenestyksen. Sen jälkeen Meriluoto ei kuuteen vuoteen julkaissut kokoelmaa, joten odotukset seuraavan teoksen suhteen olivat korkealla. Samaan aikaan runoudessa tapahtui murros, kun uusi runoilijapolvi toi loppusoinnuttoman modernismin esille. Uuden polven runoilijoita olivat esimerkiksi Eeva-Liisa Manner, Paavo Haavikko, Helvi Juvonen ja Lasse Heikkilä. Kun Meriluoto oli aloittanut soinnitetun ja riimittelevän runon uudistajana, oli epäselvää, jatkaisiko hän omaa tietään vai liittyisikö modernisteihin. Teoksen runot ovat suurelta osin 1940-luvulta, ja Meriluoto olisi voinut julkaista sen heti Lasimaalauksen jälkeen. Kokoelmassa oli kyllä runoja, jotka näyttivät sopivan kirjoittajan 1950-luvun elämään Lauri Viidan puolisona. Teoksen hallitsevana teemana on hiljeneminen ja vetäytyminen, vaikkakin siinä viitataan myös suuriin saavutuksiin: “Niin pientä on mitä sanon, / niin suurta tapahtuu”. Teoksen käsikirjoituksessa kokoelman nimeksi oli merkitty Kuolema, ja kuolemiseen viitataan pyörteisenä virtana. Kokoelman loppuosana on Rainer Maria Rilken käännösrunojen osasto. Meriluoto oli tehnyt tutkimustyötä Rilkestä ja piti tämän tuotantoa esikuvanaan. Niinpä Rilke-osasto tuntuu jatkavan samoja teemoja, joita on Meriluodon omissa runoissa. Teoksen vastaanotossa korostui V. A. Koskenniemen akateemikon auktoriteetilla esittämä positiivinen arvio, että kokoelma “täysin määrin täyttää, vieläpä ylittää odotukset”. Meriluodolle muodostui suorastaan rasitteeksi, että hän leimautui Koskenniemen suojatiksi. Useimmat muut kriitikot olivat varovaisempia. Niinpä Toini Havu arvioi, että runoilijan oman elämän myllerrykset ovat vieneet teoksen tasoa alaspäin. Havu katsoi, että teos on syvästi persoonallinen, kuin räjähdyksen jälkiä kuvaava, mutta silti eteenpäin katsova. Modernisti Tuomas Anhava arvioi, että teos osoittaa kirjoittajan kypsyneen ja itsenäistyneen. Sen runot ovat aikaisempaa syväkulkuisempia ja katsoivat tulevaisuuteen. Runojen säkeet on muotoiltu Anhavan mielestä ihailtavan varmasti ja rakentuvat suuriksi ja moni-ilmeisiksi kokonaisuuksiksi. – Kriitikot eivät tienneet, että kokoelman runot oli kirkoitettu jo 1940-luvulla. ==Lähteet== Luokka:Vuoden 1952 kirjat Luokka:Suomalaiset runokokoelmat Luokka:Aila Meriluodon teokset
Pehr Sommar

Pehr Georg Johan Sommar (14. syyskuuta 1915 Heinola – 18. tammikuuta 2008 Kauniainen) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.Biografia-sampo: Pehr Sommar Viitattu 27.10.2021. Sommarin vanhemmat olivat toimitusjohtaja, diplomi-insinööri Georg Alexander Sommar ja Ilmo Gretel Svinhufvud, presidentti P. E. Svinhufvudin tytär. Hänen puolisonsa 1940–2000 oli Aino Alina Hälvä. Vuorineuvos, yritysjohtaja Ebbe Sommar oli Pehr Sommarin veli. Sommar tuli ylioppilaaksi Kulosaaren ruotsalaisesta yhteiskoulusta 1934 ja perehtyi sitten metallialaan Saksassa. Koneenrakennus- ja metallurgiainsinööriksi hän valmistui 1939 ja meni töihin saksalaistehtaaseen, josta hän joutui palaamaan Suomeen sodan sytyttyä. Talvisotaan osallistunut Sommar tuli isänsä perustaman Metallikutomo-yhtiön teknilliseksi johtajaksi, mutta joutui myös jatkosotaan, jossa hän haavoittui vakavasti syksyllä 1941. Vuonna 1946 Tammisaareen siirretyn Metallikutomon toiminta jatkui Tammisaaren Metallikutomo -nimisessä yrityksessä, joskin Sommar toimi myös asiantuntijana Sotevassa vuoteen 1948. Tuotekehityksestä kiinnostunut Sommar patentoi useita keksintöjään ja perheyritykseen perustettiin hänen johdollaan uusia yhtiöitä kuten Polarkudos, jonka toimitusjohtajana Sommar myöskin työskenteli. Teollisuusneuvos Sommarista tuli 1970. Tammet Oy, joksi Tammisaaren Metallikutomo oli muuttanut nimensä, sai valtakunnallisen yrittäjäpalkinnon 1982 ja kansainvälisen vientipalkinnon 1985. Yrityksen toimitusjohtajan tehtävät Sommar luovutti tyttärelleen 1985. Sotilasarvoltaan Sommar oli reservin insinöörimajuri. Hän kuoli 92-vuotiaana Kaunialan sotavammasairaalassa.Ihmiset. Kuolleet. Teollisuusneuvos Pehr Sommar. Helsingin Sanomat, 20.2.2008. (Tilaajille). Viitattu 27.10.2021. ==Lähteet== Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1915 syntyneet Luokka:Vuonna 2008 kuolleet
Walton

Walton voi tarkoittaa seuraavia: == Sukunimenä == * Alice Walton (s. 1949), yhdysvaltalainen maailman rikkaimmaksi naiseksi arvioitu perijätär, miljardööri ja kuvataiteen tukija * Bill Walton (1952–2024), yhdysvaltalainen koripalloilija * Cedar Walton (1934–2013), yhdysvaltalainen jazzpianisti * Charles Walton (1921–2011), yhdysvaltalainen keksijä * Christian Walton (s. 1995), englantilainen jalkapallomaalivahti * Christy Walton (s. 1949), yhdysvaltalainen perijätär, miljardööri ja hyväntekijä * Douglas Walton (1942–2020), kanadalainen filosofi ja akateemikko * Emily Walton (s. 2000), englantilainen näyttelijä * Ernest Walton (1903–1995), irlantilainen fyysikko, Nobelin fysiikanpalkinnon saaja * Helen Robson Walton (1919–2007), yhdysvaltalainen miljardööri, Sam Waltonin puoliso * Izaak Walton (1593–1683), englantilainen kirjailija, kauppias ja tilanomistaja * Jess Walton (s. 1949), yhdysvaltalainen näyttelijä * Jo Walton (s. 1964), walesilais-kanadalainen fantasia- ja tieteiskirjailija ja runoilija * John Walton (1957–2004), irlantilainen autourheiluvaikuttaja * S. Robson Walton (s. 1944), yhdysvaltalainen yritysjohtaja * Sam Walton (1918–1992), yhdysvaltalainen liikemies, Wal Mart-kauppaketjun perustaja * Travis Walton, yhdysvaltalainen ufon sieppaamaksi väitetty metsuri * William Walton (1902–1983), brittiläinen säveltäjä === Kuvitteellisia henkilöitä === * Waltonin perhe samannimisessä yhdysvaltalaisessa televisiosarjassa == Etunimenä == * Walton Eller (s. 1982), yhdysvaltalainen haulikkoampuja, olympiavoittaja ja maailmanmestari * Walton Empey (s. 1934), irlantilainen anglikaaninen arkkipiispa * Walton Goggins (s. 1971), yhdysvaltalainen näyttelijä * Walton Grönroos (1939–1999), suomalainen oopperalaulaja == Paikannimenä == * Waltonin piirikunta, piirikunta Floridassa, Yhdysvalloissa * Waltonin piirikunta, piirikunta Georgiassa, Yhdysvalloissa == Muita merkityksiä == * Walton, suomalaisen OWG Tradingin valmistama sähköurkumerkki 1970-luvulla * Walton-vaihe, Englannin plioseenin lopun lämmin kausi.
Vladislav Vančura

Vladislav Vančura (1891 Háj ve Slezsku, Opavan alue, Sleesia – 1942 Praha, Tšekkoslovakia) oli tšekkoslovakialainen kirjailija, ammatiltaan lääkäri. Hänet teloitettiin 1942 Saksan miehittäessä Tšekkoslovakiaa. Hän oli kommunisti ja johti edistyksellistä Devětsil-yhdistystä. Hän kirjoitti proosaa, näytelmiä ja lastenkirjoja. ==Suomennetut teokset== * Nalle-Kalle ja hänen karhunsa Kallen Nalle, suom. Elvi Sinervo, Helsinki: Kansankulttuuri 1963 (lasenkirja) ==Lähteet== ==Aiheesta muualla== Luokka:Tšekkiläiset kirjailijat Luokka:Vuonna 1891 syntyneet Luokka:Vuonna 1942 kuolleet
Krzysztof Kiersznowski

Krzysztof Kiersznowski (26. marraskuuta 1950 – 24. lokakuuta 2021) oli puolalainen näyttelijä. Hän esiintyi yli 60 elokuvassa ja televisio-ohjelmassa vuosina 1977–2021. ==Valittu filmografia== * Vabank (1981) * Kuume (1981) * Kiler-ów 2-óch (1999) * The Mighty Angel (2014) ==Lähteet== ==Aiheesta muualla== Luokka:Puolalaiset näyttelijät Luokka:Vuonna 1950 syntyneet Luokka:Vuonna 2021 kuolleet
S. S. Van Dine

S. S. Van Dine, oik. Willard Huntington Wright, (15. lokakuuta 1888 Charlottesville, Virginia, Yhdysvallat – 11. huhtikuuta 1939 New York, New York, YhdysvallatVan Dine, S. S., Kirjasampo, viitattu 27.10.2021) oli yhdysvaltalainen taidekriitikko ja 1920-1930-luvuilla suosituimpia yhdysvaltalaisia jännityskirjailijoita. Kahdentoista teoksen päähenkilö on aristokraattinen salapoliisi Philo Vance. ==Suomennetut teokset== * Gardenin murhenäytelmä (The Garden murder case), suom. Aune Suomalainen, Otava 1942 * Greenen perheen salaisuus (The Greene murder case), suom. Paavo Kesäniemi, Gummerus 1931 Sarja: Salamasarja 5 * Kanarialinnun salaisuus (The canary murder case), suom. Toini Ollikainen. Otava 1937 * Skarabeen salaisuus (The scarab murder case), suom. T. Ekman, Otava 1938, Otavan taskuromaani 7 ==Lähteet== Luokka:Yhdysvaltalaiset jännityskirjailijat Luokka:Vuonna 1888 syntyneet Luokka:Vuonna 1939 kuolleet
Elinkeinotoiminta

Elinkeinotoiminta (ruots. näringsverksamhet) tarkoittaa Suomen tuloverotuksessa liike- ja ammattitoimintaa. Elinkeinotoiminnasta saatua tuloa kutsutaan elinkeinotuloksi. Elinkeinotoiminta muodostaa verotuksessa elinkeinotoiminnan tulolähteen. Elinkeinotoiminnassa tavoitellaan voittoa, mutta siinä on myös tappion mahdollisuus. Elinkeinotoiminnan verotusta säätelee Suomessa Laki elinkeinotulon verottamisesta. Elinkeinotoiminnasta on pidettävä kirjanpitoa. == Mikä on elinkeinotoimintaa? == Elinkeinotoimintaa ei ole tarkkaan määritelty, vaan sen rajat ratkaistaan oikeuskäytännössä vakiintuneiden periaatteiden nojalla. Elinkeinotoiminnan tunnusmerkkejä ovat esimerkiksi: * ansiotarkoitus, voiton tavoittelu * taloudellinen riski * toiminnan itsenäisyys * toiminnan laajuus * toiminnan suunnitelmallisuus * toiminnan jatkuvuus Elinkeinotoimintaa eivät ole esimerkiksi maatalous, porotalous, harrastustoiminta eikä kiinteistöjen omistaminen, hallinta ja vuokraus. Arvopaperisijoittaminen voi tietyissä tilanteissa olla elinkeinotoimintaa. == Kuka harjoittaa elinkeinotoimintaa? == Elinkeinotoiminnan käsite on riippumaton siitä oikeudellisesta muodosta (yhtiömuodosta), jossa toimintaa harjoitetaan. Siten esimerkiksi luonnollisen henkilön (yksityinen elinkeinonharjoittaja) saamia tuloja voidaan verottaa elinkeinotoimintana. == Katso myös == * Tulolähde * Yhteisövero * Yritysverotus Suomessa == Lähteet == == Aiheesta muualla == * Laki elinkeinotulon verottamisesta (24.6.1968/360) Luokka:Tuloverotus Suomessa Luokka:Yritystoiminta
Jonne Rautjärvi

Jonne Rautjärvi (s. 7. marraskuuta 1999 Jyväskylä) on suomalainen autourheilija. Rautjärvi kilpailee V8Thunderin Suomen -ja Pohjois-Euroopan mestaruussarjassa, jossa ajetaan Nascar-tyyppisillä kilpa-autoilla. Uransa hän aloitti 6-vuotiaana kartingista ja samaisena vuonna osallistui ensimmäisiin kilpailuihinsa. Rautjärvi on nousujohteisesti edennyt urallaan ja tavoittelee kansainvälistä kilpa-uraa rata-autojen parissa. Vuonna 2022 Rautjärvi solmi sopimuksen NASCAR Whelen Euro Series- sarjaan. Rautjärvi kilpaili hollantilaisessa Bleekemolenin Race Planet nimisessä kilpatallissa Chevrolet Camarolla. == Ura == === V8Thunder -tulokset === Kausi 1 2 3 4 5 6 7 8 9 10 Pisteet Sijoitus 2020 47 3. 2021 AHV 3\. AHV 3\. KEM 4\. KEM 2\. BOT dnf BOT 4\. KYMI 2\. KYMI 2\. ALA 2\. ALA 2\. 140 2. 2023 BOT 2. BOT 2. KEM 2. KEM 2. PÄR 2. PÄR 2. AHV 2. AHV 1. ALA (long) 2. ALA (long) 1. 210 2. === NASCAR Whelen Euro Series === 8\. helmikuuta 2022 julkaistiin tieto, että Rautjärvi tulee kilpailemaan NASCAR Whelen Euro Series- sarjassa Hollantilaisessa kilpa- tallissa. Rautjärvi teki debyytin EuroNASCAR Pro kuljettajana Valenciassa 14.toukokuuta 2022 Ricardo Tormo Circuitilla autolla nro 44. === EuroNASCAR Pro -tulokset === Kausi 1 2 3 4 5 6 7 8 9 10 11 12 Pisteet Sijotus 2022 VLC 19. VLC 20. BH 17. BH 25. VAL dns VAL dnf MOST 13. MOST 14. ZOL 22 ZOL 5 GRO 16 GRO dnf 237. 19 / 47 Notes: * DNF (Did not finish) * DNS (Did not start) * Round 10 Zolder: 4 bonus points for the most positions gained. ==Lähteet== == Aiheesta muualla == * Keskisuomalainen / Jonne Rautjärvi Luokka:Elävät henkilöt Luokka:Vuonna 1999 syntyneet Luokka:Suomalaiset autourheilijat
Tomi Lemminkäinen

Tomi Lemminkäinen (s. 27. lokakuuta 1971) on suomalainen lentopallovalmentaja. Hän on kaikkien aikojen menestynein naisten lentopallovalmentaja Suomessa mestaruuksien sekä mitalien määrässä mitattuna. Lemminkäinen pelasi kasvattajaseuransa Vihdin Lentopallon riveissä SM-sarjaa, Supersarjaa, 1-sarjaa sekä 2-sarjaa vuosina 1991-1999. Pelipaikaltaan hän oli passari ja liigaotteluita kertyi kaudella 1995-1996 33 kappaletta. Peliuransa aikana hän jo valmensi juniorijoukkueita sekä parhaimmillaan samaan aikaan myös seuran molempia aikuisten joukkueita maan toiseksi korkeimmalla sarjatasolla. Valmentajauran ensimmäinen liigakausi oli 1997-1998 Vihdin Lentopallon naisten joukkueessa. Saloon Lemminkäinen siirtyi kaudeksi 1999-2000, jolloin valmensi Salon Viestin naisten joukkueen Supersarjasta SM-liigaan. Kaudesta 2000-2001 lähtien Lemminkäinen on ollut mukana LP Viestin naisten Mestaruusliigan joukkueessa joko päävalmentajana, apuvalmentajana tai urheilutoimenjohtajana sen kaikilla kausilla sen kaikissa 20 mestaruudessa (cup + Mestaruusliiga) ja kaikkiaan 34 mitalissa. Lemminkäinen johti seuran ja joukkueen ensimmäisenä Pohjoismaisena joukkueena Mestarien liigaan kaudelle 2014-2015. Kaudella 2012-2013 LP Viesti saavutti Lemminkäisen johdolla välieräpaikan Challenge Cupissa. Lemminkäisen valmentamana LP Viesti saavutti kaikkien aikojen suomalaisten palloilujoukkueiden pisimmän voittoputken voitettuaan kotimaan kentillä vuosina 2008-2012 peräti 114 ottelua perättäin. Kotivoittojen putki oli myös ennätyksellinen 74. == Saavutukset == * Vuoden naisten valmentaja 2007, 2009, 2010, 2011, 2017 , 2021 * Suomen mestaruus 2009, 2010, 2011, 2012, 2013, 2014, 2015, 2017, 2019, 2021 * SM-hopeaa 2001, 2003, 2006, 2007, 2016, 2018 * SM-pronssia 2008 * Suomen Cup 2002, 2004, 2007, 2008, 2009, 2010, 2011, 2014, 2015, 2016 * Suomen Cupin hopeaa 2001, 2005, 2006, 2012, 2013, 2019, 2020 Luokka:Suomalaiset lentopallovalmentajat Luokka:Vuonna 1971 syntyneet Luokka:Elävät henkilöt